Η κατάσταση θρέψης και η σωματική δραστηριότητα αιμοκαθαιρόμενων ασθενών
Creators: name: Κοτζαμανίδου, Ευσταθία Κωνσταντίνου
Publisher: name: Aristotle University of Thessaloniki
Year: 2021
Subjects: Δυσθρεψία
Φυσική και σωματική δραστηριότητα
Αιμοκαθαιρόμενοι ασθενείς
Εκτίμηση διατροφικής κατάστασης
Εκτίμηση φυσικής και σωματικής δραστηριότητας
Malnutrition
Physical activity
Hemodialysis patients
Evaluation of nutritional status
Assessment of physical activity

description: Ο Ενεργειακός και Πρωτεϊνικός Υποσιτισμός (Ε.Π.Υ.) καθώς και η μειωμένη Φυσική/Σωματική Δραστηριότητα (Φ.Δ./Σ.Δ.) αποτελούν καταστάσεις που συχνά απαντώνται στον πληθυσμό των αιμοκαθαιρόμενων ασθενών και συνδέονται με αυξημένη νοσηρότητα και θνητότητα. Σκοπός της παρούσας μελέτης ήταν να καταγράψει και να αξιολογήσει τη θρεπτική κατάσταση και τη Φ.Δ./Σ.Δ. ενηλίκων ασθενών με Χρόνια Νεφρική Νόσο (Χ.Ν.Ν.) που υποβάλλονται σε αιμοκάθαρση. Στη μελέτη συμμετείχαν 74 αιμοκαθαιρόμενοι ασθενείς (46 άνδρες και 28 γυναίκες), ηλικίας 31-88 ετών. Για τη συλλογή των δεδομένων χρησιμοποιήθηκαν τα εξής ερωτηματολόγια: ένα ερωτηματολόγιο δημογραφικών χαρακτηριστικών, το Mini Nutritional Assessment (M.N.A.), το Malnutrition Universal Screening Tool (M.U.S.T.), το Mediterranean Diet Score (M.D.S.), το Council of Nutrition Appetite Questionnaire (C.N.A.Q.) και το Athens Physical Activity Questionnaire (A.P.A.C.) καθώς και η τεχνική της ανάκλησης εικοσιτετραώρου. Επίσης, χρησιμοποιήθηκαν τα ηλεκτρονικά ιατρικά αρχεία και οι ιατρικοί φάκελοι των ασθενών για τους βιοχημικούς δείκτες, καθώς και για πληροφορίες που αφορούν τη νόσο και τα συνοδά νοσήματα των συμμετεχόντων. Τέλος, έγινε χρήση του Glasgow Prognostic Score (G.P.S.) και υπολογίστηκε ο ρυθμός καταβολισμού των πρωτεϊνών Ρrotein Catabolic Rate, (P.C.R.) και ο Δείκτης Μάζας Σώματος (Δ.Μ.Σ.). Από την ανάλυση των αποτελεσμάτων φάνηκε ότι οι περισσότεροι ασθενείς είχαν αυξημένο σωματικό βάρος με βάση τον Δ.Μ.Σ. (31.1% νορμοβαρείς, 44.6% υπέρβαροι, 21.6% παχύσαρκοι και 2,7% λιποβαρείς) και ότι η διατροφική τους κατάσταση ήταν καλή, εκτιμώμενη τόσο με το ερωτηματολόγιο Μ.Ν.Α. όσο και με το M.U.S.T. Από το Μ.Ν.Α. φάνηκε ότι το 77% των συμμετεχόντων/ουσών είχε φυσιολογικό επίπεδο θρέψης και από το M.U.S.T. ότι το 91,9% εμφάνιζε χαμηλό κίνδυνο δυσθρεψίας. Την καλή διατροφική τους κατάσταση επιβεβαιώνουν και οι τιμές της αλβουμίνης αλλά και του ρυθμού καταβολισμού των πρωτεϊνών (P.C.R.). Μέτρια ήταν η συμμόρφωση των συμμετεχόντων/ουσών με τη μεσογειακή διατροφή στο 94.6% αυτών. Από το C.N.A.Q. φάνηκε ότι το 64,8% των ασθενών είχε καλή όρεξη αλλά και ότι το 56,8% εμφάνιζε σημαντικό κίνδυνο απώλειας βάρους κατά 5% σε χρονικό διάστημα έξι μηνών. Το G.P.S. έδειξε συνύπαρξη φλεγμονής και Ε.Π.Υ. στο 5,4% των συμμετεχόντων/ουσών. Τέλος, όλοι οι συμμετέχοντες/ουσες είχαν χαμηλό επίπεδο Φ.Δ./Σ.Δ. σύμφωνα με το A.P.A.C. Συμπερασματικά, οι συμμετέχοντες/ουσες της παρούσας μελέτης εμφάνισαν καλό επίπεδο θρέψης, καλή όρεξη και μέτρια συμμόρφωση με τη μεσογειακή διατροφή. Ωστόσο, είχαν χαμηλό επίπεδο Φ.Δ./Σ.Δ. και επιβεβαίωσαν το γεγονός ότι ο πληθυσμός αυτός τείνει στον καθιστικό τρόπο ζωής.
description: Protein Energy Wasting (P.E.W.) and low levels of Physical Activity (P.A.) are common in dialysis patients and connected with increased appearance of diseases and mortality. The aim of the present study was to record and evaluate the nutritional status and P.A. level of adult patients with Chronic Kidney Disease (C.K.D.) under hemodialysis treatment. In this study 74 hemodialysis patients participated (46 men and 28 women) aged 31-88 years. For the collection of the data were used the following questionnaires: a demographic profile questionnaire, the Mini Nutritional Assessment (M.N.A.), the Malnutrition Universal Screening Tool (M.U.S.T.), the Mediterranean Diet Score (M.D.S.), the Council of Nutrition Appetite Questionnaire (C.N.A.Q.), the Athens Physical Activity Questionnaire (A.P.A.C.) and the 24hour recall technique. Patient’s written or electronic medical records were used for collection of biochemical tests and clinical data. Also, Glasgow Prognostic Score (G.P.S.) was used and Ρrotein Catabolic Rate (P.C.R.) and Body Mass Index (B.M.I.) were calculated. From the analysis of the results, it appeared that most patients had increased body weight according to B.M.I. (31.1% normal weight, 44.6% overweight, 21.6% obese and 2,7% underweight) and their nutritional status estimated by either M.N.A. or M.U.S.T. found to be good. The M.N.A. showed normal nutritional status to 77% of participants and the M.U.S.T. showed low danger of malnutrition to 91,9% of participants. Good nutritional status was also confirmed by mean value of albumin and P.C.R. Middle adherence to the Mediterranean diet was found to 94,6% of the participants. From the C.N.A.Q. came out that 64,8% of the patients had good appetite but 56,8% of them were in danger of 5% weight loss in six months’ time. The G.P.S. revealed coexistence of inflammation and P.E.W. in only 5,4% of the participants. Last but not least, all participants had low level of P.A. according to A.P.A.C. In conclusion, the participants of the current study had good nutritional status, good appetite and middle adherence to the Mediterranean diet. However, their P.A. level was low and this finding confirms the fact that dialysis patients tend to sedentary lifestyle.